**GEOPÁTRAČ č.1 – Vyhodnotenie**

Do prvého kola školskej geografickej súťaže sa zapojilo a získať jednotku z geografie chcelo 15 žiakov 5. – 9.ročníka .

Najviac žiakov sa zapojilo zo 6.A triedy ( 5) ,  5.A triedy ( 3 ) a 8.A triedy ( 3 ).

**Aké mali byť správne odpovede? Kto získal jednotku? ☺**

**Úloha č.1:** Krstné meno jedného známeho moreplavca je Abel a je po ňom pomenovaný jeden ostrov v blízkosti Austrálie. Aké je jeho priezvisko?

**Odpoveď:** TASMAN

Najčastejšou chybou v tejto úlohe bolo, že ste neuviedli iba jeho priezvisko. Otázka bola jasná a taktiež ostrov sa volá Tasmanov ostrov, a nemá žiadne iné mená. Otázku s porozumením prečítalo a správnu odpoveď uviedlo 12 zapojených žiakov.

**Úloha č.2:** V tejto úlohe ste na základe pozretého videa mali zodpovedať na dané otázky. Niekto videl i čo tam nebolo, no a niekto z Vás si zase niečo nevšimol.

Správna odpoveď na prvú otázku mala byť nie, pretože za 3 roky navštívil 60 krajín a nie 40. Že cestoval po púšti ste si všimli všetci správne, že nestretol kenguru tiež. Dvaja ste si nevšimli psí záprah a všetci ste videli Macchu Picchu.

**Odpoveď:** NIE – ÁNO – NIE – ÁNO – ÁNO

**Úloha č.3:** Ktorý ázijský ostrov je na obrázku? Napíšte obidva názvy.

**Odpoveď:** Sulawesi / Celebes

Veľké Sundy , ktoré ste často uvádzali sú súostrovie a Indonézia zase štát. Táto otázka bola jedna z tých, kde ste robili najviac chýb.

**Úloha č.4:** O koľko rokov pri súčasnej rýchlosti odlesňovania prídeme o Amazonský dažďový prales?

**Odpoveď:** 40

Odpoveď ste mali nájsť v článku, ktorý bolo potrebné pozorne prečítať. Pozorne čítalo 14 z Vás, super ☺

**Úloha č.5:** Mnoho štátov má na svojej vlajke hviezdičky. Napíšte aspoň 10 takýchto štátov a ku každému pripíšte, o koľko hviezdičiek ide.

**Odpoveď:** Tu nezáležalo, aké krajiny ste napísali, dôležité bolo iba, aby mali aspoň 1 hviezdičku na vlajke.

Hľadali ste celkom úspešne, akurát v jednom prípade bol ako štát uvedená Európa. Tak pozor, Európa je svetadiel, a Európska únia zoskupenie štátov, nie samostatný štát.

JEDNOTKU ZÍSKALI: **Radovan Dobák – 9.A**

 **Dávid Štefan – 8.A**

 **Adam Štefan – 6.A**

 **Damián Vaško – 6.A**

Keďže v prvej otázke 2.úlohy došlo k nesprávnemu pochopeniu otázky nejednoznačným zadaním otázky, tak tí, ktorých delila od jednotky len táto jediná „nesprávna“ odpoveď *Áno* namiesto *Nie*, získavajú jednotku tiež, a sú to:

**Vanessa Lejková –6.A, Kristián Lejko – 9.A**

Čo sa týka posledných 2 názorových otázok: Geopátrač sa páčil každému z Vás ☺, a do ďalšieho kola sa väčšina z Vás zapojí . ☺. Tak POZOR!!!